Niðurstöður Gallup könnunar fyrir Samtök atvinnulífsins og Seðlabanka Íslands meðal stjórnenda 400 stærstu fyrirtækja landsins gefa til kynna óbreytt umsvif í atvinnulífinu á næstunni . Mat stjórnenda á núverandi stöðu í atvinnulífinu er sæmilegt og væntingar um að staðan versni ekki mikið á næstu sex mánuðum . Könnunin hefur verið gerð ársfjórðungslega frá árinu 2006 . Lítill skortur er á starfsfólki á almennum vinnumarkaði og útlit fyrir áframhaldandi fækkun starfa næstu sex mánuði . Stjórnendur vænta óbreyttrar eftirspurnar á innlendum markaði en aukinni eftirspurn á erlendum mörkuðum . Verðbólguvæntingar stjórnenda eru við markmið Seðlabankans , þ.e. 2,5% næstu 12 mánuði . Mat á núverandi aðstæðum óbreyttVísitala efnahagslífsins , sem endurspeglar mun á fjölda stjórnenda sem meta aðstæður góðar og slæmar , breytist lítið frá síðustu könnun . 30% stjórnenda telja aðstæður góðar í atvinnulífinu en 15% telja þær slæmar . Matið er lakast í ferðaþjónustu og byggingariðnaði . Bata ekki að vænta eftir 6 mánuðiAðstæður verða ekki betri eftir sex mánuði að mati stjórnenda . 28% stjórnenda telja að aðstæður batni en 27% að þær versni . Skortur á starfsfólki minnkar ennLítill skortur er á starfsfólki . Einungis 13% stjórnenda finna fyrir skorti sem er svipað og fyrir ári síðan . Skortur á starfsfólki er mestur í ýmissi sérhæfðri þjónustu . Starfsmönnum gæti fækkað um 600 á næstu 6 mánuðum 24 þúsund starfsmenn starfa hjá fyrirtækjunum í könnuninni . 14% fyrirtækjanna búast við fjölgun starfsmanna en 24% við fækkun á næstu sex mánuðum . Ætla má að starfsmönnum fyrirtækjanna í heild fækki um 0,5% á næstu sex mánuðum sem er sama niðurstaða og fyrir þremur mánuðum . Sé niðurstaðan yfirfærð á allan almenna vinnumarkaðinn gæti störfum fækkað um rúmlega 600 á næstu sex mánuðum . Vænta verðbólgu við markmiðVerðbólguvæntingar stjórnenda eru stöðugar og búast þeir við verðbólgu við markmið Seðlabankans að ári liðnu . Stjórnendur vænta þess að verðbólgan verði 3,0% eftir tvö ár . Óbreytt eftirspurn á innanlandsmarkaðiStjórnendur búast við svipaðri innlendri eftirspurn á næstu 6 mánuðum og verið hefur undanfarið . 22% stjórnenda búast við aukningu , 19% búast við samdrætti , en aðrir óbreyttri eftirspurn . Horfur eru betri á erlendum mörkuðum því 32% stjórnenda búast við aukinni eftirspurn þar en 13% við samdrætti . Um könnuninaSamtök atvinnulífsins eru í samstarfi við Seðlabanka Íslands um reglubundna könnun á stöðu og framtíðarhorfum stærstu fyrirtækja á Íslandi . Könnunin er gerð ársfjórðungslega og er framkvæmd hennar í höndum Gallup . Minni könnun með 9 spurningum er gerð í annað hvort skipti , en hin skiptin er hún ítarlegri með 20 spurningum . Að þessu sinni var hún gerð á tímabilinu 8. nóvember til 2. desember 2019 og voru spurningar 9 . Í úrtaki voru 422 fyrirtæki sem teljast stærst á landinu miðað við heildarlaunagreiðslur og svöruðu 211 , þannig að svarhlutfall var 50% .